ტუვალუ

„ელისიშ კოკეფი“ თე სტატიაშა გინმურს. ნიუ-იორკიშ ელისიშ კოკეფი გეშა ქძ. ელისიშ კოკეფი (ნიუ-იორკი). ტუვალუ (ინგლ. Tuvalu, წიმოხ რჩქინელი რდჷ მუჭოთ ელისიშ კოკეფი) — სახენწჷფო რჩქალ ოკიანეს, პოლინეზიაშ რეგიონს, ჰავაიშ დო ავსტრალიაშ შქას. ოორუეშე დო ოორუე-ბჟადალშე უხურგანს კირიბატის, ბჟაეიოლშე - ტოკელაუს, ობჟათე-ბჟაეიოლშე - სამოას დო უოლისი დო ფუტუნას, ობჟათეშე - ფიჯის, ბჟადალშე დო ობჟათე-ბჟადალშე სოლომონიშ კოკეფიშ ტერიტორიულ წყარეფს. ქიანაშ წყარპიჯიშ ღოზიშ სიგჷრძა — 21 კმ. ტუვალუ იდვალუაფუ 5 ატოლს დო 4 კოკის. ქიანაშ სქირონაშ ედომუშამი ფართობი 26 კმ² რე დო თეშჸურე მოსოფელს მაანთხა არძაშე ჭიჭე ქიანა რე, უჭორუანა ხვალე ვატიკანი (0,44 კმ²), მონაკო (1,95 კმ²) დო ნაურუ (21 კმ²). ქიანაშ მახორობა, 2011 წანაშ კვირკვეშ მუნაჩემეფით, 10 544 ადამიერს აკმადგინანს, 2012 წანაშ მახორობაშ საარძო ეჭარუაშ ოწმოხ მუნაჩემეფით - 10 782 ადამიერი რდჷ დო წჷმარინუანს მოსოფელიშ მასუმა არძაშე ნარკას დოხორელ სახენწჷფოს, თის ხვალე ვატიკანი დო ნაურუ უწორუანა. ქიანაშ ნანანოღა — ფუნაფუტი. რესურსეფი ინტერნეტის Tuvalu, ტურისტული მანჯღვერე Wikivoyage-ს Chief of State and Cabinet Members Archived 2010-05-28 ვებ-ხასჷლას Wayback Machine. Tuvalu entry at The World Factbook Archived 2016-07-01 ვებ-ხასჷლას Wayback Machine. Tuvalu at the Open Directory Project Archived 2008-05-09 ვებ-ხასჷლას Wayback Machine. ტუვალუშ ატლასი ვიკიმედიაშე ოფიციალური ტურისტული ვებ-ხასჷლა სქოლიო